ནང་དོན་གནད་བསྡུས།རྒྱ་བོད་ཡིག་སྒྱུར་གྱི་གོ་རིམ་ཁྲོད་དུ་རྒྱ་བོད་སྐད་ཡིག་གི་བརྡ་སྤྲོད་ཀྱི་ཁྱད་པར་གྱི་རྐྱེན་གྱིས་བྱ་ཚིག་གི་བརྡ་སྤྲོད་སྟངས་དང་།བྱ་ཚིག་གིས་ཚིག་ཅིག་གི་ཁྲོད་ཐོན་པའི་ནུས་པ་སོགས་ལ་མངོན་གསལ་གྱི་ཁྱད་པར་ཡོད་པས་རྒྱ་བོད་ཡིག་སྒྱུར་གྱི་ལག་ལེན་ཁྲོད་དུ་བྱ་ཚིག་གི་སྒྱུར་སྟངས་ནི་དཀའ་གནད་ཅིག་ཡིན།བྱ་ཚིག་གིས་ཚིག་གཅིག་གི་ཁྲོད་དུ་གཙོ་ཁྲིད་ཀྱི་ནུས་པ་ཐོན་ཡོད་ལ།གོ་རིམ་ལྡན་པ་དང་ཆ་ཚང་བའི་སྐད་ཆའམ་བརྗོད་པ་ཞིག་སྟོན་དུས་བྱ་ཚིག་གིས་དེའི་ནང་དོན་ཧྲིལ་བོར་བཀོད་སྒྲིག་བྱེད་ཀྱིན་ཡོད་ཅིང་།བྱ་ཚིག་བསྒྱུར་བ་ལེགས་མིན་གྱིས་ཚིག་གམ་བརྗོད་པ་ཧྲིལ་པོར་ཤུགས་རྐྱེན་ཐེབས་སྲིད་པས།རྩོམ་འདིའི་ནང་དུ་རྒྱ་བོད་བྱ་ཚིག་གི་ཁྱད་ཆོས་དང་བརྡ་སྤྲོད་ཀྱི་ཁྱད་པར་སོགས་གཤིབ་བསྡུར་རགས་ཙམ་བྱས་རྗེས།རྒྱ་བོད་ཡིག་སྒྱུར་གྱི་གོ་རིམ་ཁྲོད་དུ་བྱ་ཚིག་ཇི་ལྟར་བསྒྱུར་བའི་སྒྱུར་སྟངས་འགའ་བཤད་པ་དང་།བྱ་ཚིག་སྒྱུར་སྐབས་དོ་སྣང་བྱ་དགོས་ས་གང་ཞིག་ཡོད་པ་བཅས་ཕྱོགས་གསུམ་གྱི་སྒོ་ནས་བྲིས་ཡོད་དོ།